Diari Oficial de la Generalitat Valenciana


Sumari del DOGV 4965, del 14-03-2005 (2005/2316)

RESOLUCIÓ de 28 de gener de 2005, del conseller de Territori i Habitatge, per la qual s'aprova definitivament la modificació puntual núm. 9 del Pla general d'ordenació urbana del municipi d'Elx (Alacant).
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2316


Data del document
:   28-01-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elx
    * pla d'urbanisme

RESOLUCIÓ de 28 de gener de 2005, del conseller de Territori i Habitatge, per la qual s'aprova definitivament la modificació puntual núm. 9 del Pla general d'ordenació urbana del municipi d'Elx (Alacant). [2005/X2316]
  
Vist l'expedient de referència relatiu a la modificació puntual núm. 9 del Pla general d'ordenació urbana d'Elx (Alacant) i de conformitat amb els següents,
  
Antecedents de fet
  
Primer. El Projecte de modificació puntual del Pla general d'ordenació urbana es va sotmetre a informació pública durant un mes mitjançant un acord del ple de l'Ajuntament del dia 31 de març de 2003, es publica l'anunci en el Diari Oficial de la Generalitat Valenciana de 30 d'abril de 2003 i en el diari La Verdad de 16 d'abril de 2003. Després del pertinent període d'exposició pública en què no es van presentar al·legacions, el mateix òrgan en data 27 d'octubre de 2003 el va aprovar provisionalment per majoria absoluta.
  
Segon. La documentació està integrada per memòria informativa i justificativa i plànols d'informació i d'ordenació.
  
Tercer. Consta en l'expedient el pronunciament favorable de la Conselleria de Sanitat, Direcció General de Recursos Econòmics, de data 24 de setembre de 2003.
  
Quart. La Comissió Territorial d'Urbanisme, en sessió de data 21 de desembre de 2004, va acordar informar favorablement la modificació puntual núm. 9 del Pla general del municipi d'Elx, proposant-ne al conseller de Territori i Habitatge l'aprovació definitiva.
  
Fonaments de dret
  
Primer. El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (en endavant LRAU).
  
Segon. La documentació està completa, a l'efecte del compliment de l'art. 27 de la LRAU.
  
Tercer. L'objecte de l'expedient és la modificació de la qualificació d'un vial existent, que separa la parcel·la destinada a l'Hospital d'Elx de la zona d'aparcaments d'aquest.
  
Es justifica la necessitat d'aquest canvi en les necessitats d'ampliació de l'edifici de l'hospital, que està previst que es realitze mitjançant l'ocupació de la parcel·la actualment destinada a aparcament, la qual cosa planteja el problema de la connexió física dels dos edificis, existent i ampliat, ja que hi ha un carrer separant-los. Per a evitar-ho, es proposa la supressió d'aquest vial, canviant la qualificació d'aquests terrenys, que passarien a clau F/TD. S'ha de fer constar que aquest vial, en l'actualitat, només dóna servei a l'aparcament de l'hospital, per la qual cosa la seua supressió no suposaria perjudicis per a altres parcel·les, es manté l'índex de sòl dotacional de l'ordenació existent, ja que el sòl destinat a vial manté l'ús dotacional, amb la qual cosa es compleixen les determinacions de l'article 17 de l'annex del Reglament de planejament de la Comunitat Valenciana.
  
Quart. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com es recull en l'article 40 de la LRAU.
  
Cinqué. La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1 de la Llei reguladora de l'activitat urbanística, i en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament la modificació puntual núm. 9 del Pla general d'ordenació urbana d'Elx (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.